b'\n_START_ARTICLE_\nMandala\n_START_SECTION_\nBudistlikud mandalad\n_START_PARAGRAPH_\nK\xc3\xb5ige rohkem v\xc3\xb5ib mandalaid leida Tiibeti ja Jaapani esoteerilises budismis, kus neid kasutatakse \xc3\xb5petuse kandjatena, rituaalsetel eesm\xc3\xa4rkidel ning meditatsiooni ja teadvustatud toimimise abivahenditena. T\xc3\xa4nap\xc3\xa4eval on h\xc3\xa4sti tuntud Tiibeti liivamandalad, mida on mitmetel kordadel meie \xc3\xb5nneks ka Eestimaal tehtud.\n_START_SECTION_\nLiivamandala\n_START_PARAGRAPH_\nLiivamandala luuakse rituaalselt v\xc3\xa4rvilistest liivadest, korrates selle k\xc3\xa4igus p\xc3\xbchasid palveid ja mantraid. Kui mandala on valmis, p\xc3\xbchitakse see kokku, s\xc3\xbcmboliseerides kogu mateeria ja inimloomingu kaduvust, ning puistatakse voolavasse vette, et palved \xc3\xbcle kogu maa k\xc3\xb5ikide olenditeni kanduksid. See rituaal on osa budistlikust praktikast ja seda v\xc3\xb5ivad l\xc3\xa4bi viia vaid aastate jooksul vastava v\xc3\xa4lja\xc3\xb5ppe saanud mungad.'